title: Deċiżjoni tal-Kummissjoni (UE) 2017/1373 tal-24 ta' Lulju 2017 li tapprova, f'isem l-Unjoni Ewropea, emenda tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania

text:
               25.7.2017

               MT

               Il-Ġurnal Uffiċjali tal-Unjoni Ewropea

               L 193/4

         DEĊIŻJONI TAL-KUMMISSJONI (UE) 2017/1373
   tal-24 ta' Lulju 2017
   li tapprova, f'isem l-Unjoni Ewropea, emenda tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill (UE) 2016/870 tal-24 ta' Mejju 2016 dwar il-konklużjoni, f'isem l-Unjoni Ewropea, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin (1), u b'mod partikolari l-Artikolu 3 tagħha,
   Billi:

               (1)

               L-Artikolu 10 tal-Ftehim ta' Sħubija fis-settur tas-sajd bejn il-Komunità Ewropea u r-Repubblika Iżlamika tal-Mauritania (2), minn hawn 'il quddiem “il-Ftehim”, approvat permezz tar-Regolament tal-Kunsill (KE) Nru 1801/2006 (3), jistabbilixxi Kumitat Konġunt responsabbli għall-monitoraġġ tal-applikazzjoni tal-ftehim imsemmi, u b'mod partikolari għas-superviżjoni tal-implimentazzjoni, l-interpretazzjoni u l-funzjonament korrett.

               (2)

               Il-paragrafu 3.9 tal-Artikolu 3 tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija, minn hawn 'il quddiem “il-Protokoll”, approvat bid-Deċiżjoni tal-Kunsill (UE) 2016/870, jistabbilixxi r-regoli għall-utilizzazzjoni tal-appoġġ finanzjarju mhux użat għall-promozzjoni tas-sajd sostenibbli previst bil-protokoll preċedenti għall-perjodu 2013-2014.

               (3)

               Saret laqgħa straordinarja tal-Kumitat Konġunt bejn l-Unjoni u l-awtoritajiet tal-Mauritania permezz ta' skambju ta' ittri tal-10 ta' Marzu u t-3 ta' April 2017, li bihom il-partijiet ftiehmu dwar emenda tal-Protokoll sabiex tiġi estiża d-data tal-iskadenza għall-utilizzazzjoni tal-appoġġ mhux użat.

               (4)

               Qabel il-laqgħa tal-Kumitat Konġunt, il-Kummissjoni bagħtet dokument preparatorju lill-Kunsill fejn spjegat fid-dettall l-elementi speċifiċi tal-pożizzjoni prevista tal-Unjoni, li ġie approvat.

               (5)

               Xieraq li din l-emenda tal-Protokoll tiġi approvata f'isem l-Unjoni,

         ADOTTAT DIN ID-DEĊIŻJONI:
   Artikolu 1
   Is-sostituzzjoni tat-tieni sentenza tal-paragrafu 3.9 tal-Artikolu 3 tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania bit-test fl-Anness ta' din id-Deċiżjoni, miftiehma bi skambju ta' ittri bejn il-membri tal-Kumitat Konġunt imwaqqaf bl-Artikolu 10 tal-Ftehim, hija approvata f'isem l-Unjoni.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-24 ta' Lulju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 145, 2.6.2016, p. 1.

      (2)  ĠU L 343, 8.12.2006, p. 4.

      (3)  Ir-Regolament tal-Kunsill (KE) Nru 1801/2006 tat-30 ta' Novembru 2006 dwar il-konklużjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika Iżlamika tal-Mawritanja (ĠU L 343, 8.12.2006, p. 1).

      ANNESS
      Estratt minn skambju ta' ittri bejn il-membri tal-Kumitat Konġunt imwaqqaf bl-Artikolu 10 tal-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania (it-test tat-tieni sentenza tal-Artikolu 3, il-paragrafu 3.9, tal-Protokoll).

         “Madankollu, dan l-ammont żejjed mill-appoġġ settorjali tal-2013 sal-2014 għandu jintuża l-aktar tard fi żmien għoxrin xahar (20) mid-data tal-applikazzjoni provviżorja ta' dan il-Protokoll u jekk dan ma jsirx jitqies li jkun ġie eżawrit u ma jkunx jista' jintuża.”


title: 2013/62/UE: Deċiżjoni tal-Kunsill tat- 22 ta’ Jannar 2013 li taħtar membru Portugiż u membru supplenti Portugiż fil-Kumitat tar-Reġjuni

text:
               25.1.2013

               MT

               Il-Ġurnal Uffiċjali tal-Unjoni Ewropea

               L 22/24

         DEĊIŻJONI TAL-KUNSILL
   tat-22 ta’ Jannar 2013
   li taħtar membru Portugiż u membru supplenti Portugiż fil-Kumitat tar-Reġjuni
   (2013/62/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Portugiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Carlos CESAR sar vakanti siġġu ta’ membru fil-Kumitat tar-Reġjuni.

               (3)

               Konsegwentement għat-tmiem tal-mandat tas-Sur André BRADFORD sar vakanti siġġu ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           Is-Sur Vasco Ilídio ALVES CORDEIRO, Presidente do Governo Regional dos Açores

                     u

               (b)

               bħala membru supplenti:

                           —

                           Is-Sur Rodrigo VASCONCELOS DE OLIVEIRA, Subsecretário Regional da Presidência para as Relações Externas.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, it-22 ta’ Jannar 2013.

            Għall-Kunsill

            Il-President

         M. NOONAN

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2011/535/UE: Deċiżjoni tal-Parlament Ewropew u tal-Kunsill tas- 6 ta’ Lulju 2011 dwar il-mobilizzazzjoni tal-Fond ta’ Solidarjetà Ewropew, b’konformità mal-punt 26 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               13.9.2011

               MT

               Il-Ġurnal Uffiċjali tal-Unjoni Ewropea

               L 236/6

         DEĊIŻJONI TAL-PARLAMENT EWROPEW U TAL-KUNSILL
   tas-6 ta’ Lulju 2011
   dwar il-mobilizzazzjoni tal-Fond ta’ Solidarjetà Ewropew, b’konformità mal-punt 26 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2011/535/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 26 tiegħu,
   Wara li kkunsidra r-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (2),
   Wara li kkunsidraw il-proposta tal-Kummissjoni Ewropea,
   Billi:

               (1)

               L-Unjoni Ewropea ħolqot il-Fond ta’ Solidarjetà tal-Unjoni Ewropea (il-“Fond”) sabiex turi solidarjetà mal-popolazzjoni ta’ reġjuni milquta minn diżastri.

               (2)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond sal-limitu annwali ta’ EUR 1 biljun.

               (3)

               Ir-Regolament (KE) Nru 2012/2002 fih id-dispożizzjonijiet li permezz tagħhom il-Fond jista’ jiġi mmobilizzat.

               (4)

               Is-Slovenja, il-Kroazja u r-Repubblika Ċeka ressqu l-applikazzjoni tagħhom għall-mobilizzazzjoni tal-Fond, fir-rigward ta’ diżastri kkaġunati minn għargħar kbir.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2011, il-Fond ta’ Solidarjetà tal-Unjoni Ewropea għandu jkun mobilizzat sabiex jipprovdi s-somma ta’ EUR 19 546 647 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, is-6 ta’ Lulju 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         M. DOWGIELEWICZ

      (1)  ĠU C 139, 14.6.2006, p. 1.

      (2)  ĠU L 311, 14.11.2002, p. 3.


title: Deċiżjoni (UE) 2015/1696 tal-Parlament Ewropew tad-29 ta' April 2015 dwar l-għeluq tal-kontijiet tal-Impriża Konġunta Clean Sky għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/377

      DEĊIŻJONI (UE) 2015/1696 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet tal-Impriża Konġunta Clean Sky għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Impriża Konġunta Clean Sky għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta Clean Sky għas-sena finanzjarja 2013, flimkien mat-tweġibiet tal-Impriża Konġunta (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Impriża Konġunta għall-implimentazzjoni tal-baġit għas-sena finanzjarja 2013 (05306/2015 — C8–0049/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 209 tiegħu,

                  —

                  wara li kkunsidra r-Regolament tal-Kunsill (KE) Nru 71/2008 tal-20 ta' Diċembru 2007 li jistabbilixxi l-Impriża Konġunta Clean Sky (5),

                  —

                  wara li kkunsidra r-Regolament tal-Kunsill (UE) Nru 558/2014 tas-6 ta' Mejju 2014 li jistabbilixxi l-Impriża Konġunta Clean Sky 2 (6), u b'mod partikolari l-Artikolu 12 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (7),

                  —

                  wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-Mudell tar-Regolament Finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (8),

                  —

                  wara li kkunsidra l-Artikolu 94 u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0107/2015),

         1.

            Dwar l-għeluq tal-kontijiet tal-Impriża Konġunta Clean Sky għas-sena finanzjarja 2013;

         2.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta Clean Sky 2, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 452, 16.12.2014, p. 17.

         (2)  ĠU C 452, 16.12.2014, p. 18.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 30, 4.2.2008, p. 1.

         (6)  ĠU L 169, 7.6.2014, p. 77.

         (7)  ĠU L 357, 31.12.2002, p. 72.

         (8)  ĠU L 38, 7.2.2014, p. 2.


title: 2011/566/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-korpi tal-Unjoni Ewropea għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/125

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-korpi tal-Unjoni Ewropea għas-sena finanzjarja 2009
   (2011/566/UE)
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru ta’ Traduzzjoni għall-Korpi tal-Unjoni Ewropea għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru ta’ Traduzzjoni għall-Korpi tal-Unjoni Ewropea għas-sena finanzjarja 2009, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2965/94 tat-28 ta’ Novembru 1994 li jwaqqaf Ċentru tat-Traduzzjoni għall-korpi tal-Unjoni Ewropea (3) u b’mod partikolari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat dwar il-Kontroll Baġitarju (A7-0119/2011),

               1.

               Jagħti l-kwittanza lid-Direttur taċ-Ċentru tat-Traduzzjoni għall-Korpi tal-Unjoni Ewropea fir-rigward tal-implimentazzjoni tal-baġit taċ-Ċentru għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru tat-Traduzzjoni għall-Korpi tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 119.

      (2)  ĠU L 248, 16.9.2002, p. 1.

      (3)  ĠU L 314, 7.12.1994, p. 1.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/126

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-korpi tal-Unjoni Ewropea għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru ta’ Traduzzjoni għall-Korpi tal-Unjoni Ewropea għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru ta’ Traduzzjoni għall-Korpi tal-Unjoni Ewropea għas-sena finanzjarja 2009, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2965/94 tat-28 ta’ Novembru 1994 li jwaqqaf Ċentru tat-Traduzzjoni għall-korpi tal-Unjoni Ewropea (3) u b'mod partikolari l-Artikolu 14 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat dwar il-Kontroll Baġitarju (A7-0119/2011),

               A.

               billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li t-tranżazzjonijiet li jaqgħu taħthom huma legali u regolari,

               B.

               billi fil-5 ta’ Mejju 2010, il-Parlament ta l-kwittanza lid-Direttur taċ-Ċentru tat-Traduzzjoni għall-Korpi tal-Unjoni Ewropea għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni ta’ kwittanza, fost affarijiet oħra:

                           —

                           ħa nota tal-kumment tal-Qorti tal-Awdituri fir-rapport tiegħu tal-2006 li l-bilanċ pożittiv akkumulat fil-baġit għall-2006 kien EUR 16 900 000, li, fl-2007, iċ-Ċentru kien se jaghti rifużjoni ta’ EUR 9 300 000 lill-klijenti tiegħu u li fl-2008 l-bilanċ pożittiv kien ta’ EUR 26 700 000; qabel mal-Qorti tal-Awdituri li tali akkumulazzjoni ta’ bilanċji pożittivi tissuġerixxi li l-metodu użut miċ-Ċentru għat-tfassil tal-prezzijiet tat-traduzzjonijiet li jipprovdi ma kienx preċiż biżżejjed,

                           —

                           jistieden lill-Kummissjoni u liċ-Ċentru biex jistinkaw biex isolvu kemm jista' jkun malajr t-tilwima dwar il-kontribuzzjonijiet għall-pensjoni tal-persunal,

               C.

               billi l-baġit taċ-Ċentru għall-2009 kien ta’ EUR 62 630 000, li huwa żieda ta’ 4,48 % fuq is-sena finanzjarja 2008,

      Prestazzjoni

               1.

               Jilqa' l-pjan taċ-Ċentru li jagħmel rieżami f'nofs is-sena tal-Istrateġija 2008-2012; madanakollu jistieden liċ-Ċentru biex jiżviluppa aktar il-valutazzjoni tal-prestazzjoni tiegħu billi jtejjeb r-rabtiet bejn l-azzjonijiet strteġiċi u l-azzjonijiet previsti fil-Programm ta’ Ħidma tiegħu u billi jeżamina mill-ġdid l-indikaturi għall-monitoraġġ tal-prestazzjoni tiegħu sabiex ikun konformi mal-kriterji SMART;

               2.

               Jieħu nota li fl-2009 ċ-Ċentru żied fis-servizz tiegħu (f'termini ta’ paġni tradotti) għall-istituzzjonijiet tal-UE b'41 % meta mqabbla mas-sena 2008;

               3.

               Jifraħ liċ-Ċentru talli stabilixxa, f'tabella mehmuża mar-rapport tal-Qorti tal-Awdituri tal-2009, tqabbil ċar tal-operazzjonijiet li twettqu matul is-snin 2008 u 2009 bil-għan li l-awtorità ta’ kwittanza tkun tista' tevalwa l-prestazzjoni taċ-Ċentru b'mod aktar effettiv minn sena għall-oħra;

      Ġestjoni finanzjarja

               4.

               Jistieden liċ-Ċentru biex japplika sistematikament l-Artikolu 82 tar-Regolament Finanzjarju tiegħu li fih iddikjara li “approprjazzjonijiet għall-impenji se jkopru l-ispiża kollha tal-impenji legali li ddaħħlu fis-sena finanzjarja attwali”;

      Bilanċ pożittiv fil-baġit kontra ir-Regolament li jistabbilixxi ċ-Ċentru

               5.

               Jistieden liċ-Ċentru biex jieħu miżuri aktar effiċjenti biex jirrimedjaw għaż-żieda kostanti tiegħu fil-bilanċ pożittiv; jieħu nota, fil-fatt, li għal diversi snin iċ-Ċentru kellu bilanċ pożittiv akkumulat kontra r-Regolament (KE) Nru 2965/94, u li fl-2009 l-bilanċ pożittiv kien ta’ EUR 24 000 000, filwaqt li kien ta’ EUR 26 700 000 fl-2008, EUR 16 900 000 fl-2006, EUR 10 500 000 fl-2005 u EUR 3 500 000 fl-2004; josserva li dan il-bilanċ pożittiv huma prinċipalment marbut ma’ nuqqas ta’ preċiżjoni fil-previżjonijiet tat-talbiet għal traduzzjoni mill-klijenti tiegħu;

               6.

               Jilqa'. madankollu, l-inizjattiva taċ-Ċentru biex jagħti rifużjoni ta’ EUR 11 000 000 lill-klijenti tiegħu fl-2009; jenfasizza li bl-istess mod, fl-2007, iċ-Ċentru diġa kien ta’ rifużjoni ta’ EUR 9 300 000 lill-klijenti tiegħu;

      Kontribuzzjonijiet għall-pensjoni fl-iskema tal-Kummissjoni għall-irtirar

               7.

               Jossrva li fit-12 ta’ Frar 2010 l-Qorti tal-Ġustizzja tal-Unjoni Ewropea tat s-sentenza tagħha li l-appell tal-Kummissjoni (T-456/07) (6) kien evidentament inamissibbli, li talbet liċ-Ċentru jħallas kontribut li jirrapreżenta l-parti mill-finanzjament tal-iskema għall-pensjonijiet Komunitarja b'konnessjoni mas-snin tal-baġit mill-1998 sal-2005;

               8.

               Jifraħ liċ-Ċentru talli wettaq sforzi biex isib soluzzjoni amikevoli dwar il-kunflitt mal-Kummissjoni billi użua parti mill-bilanċ pożittiv fil-baġit tiegħu (EUR 18 300 000) biex iħallas il-kontribuzzjoni ta’ min iħaddem għall-iskema ta’ rtirar tal-Kummissjoni;

      Sistema ta’ kontabilità

               9.

               Iħeġġeġ liċ-Ċentru biex jiżgura li hemm sistema tajba ta’ kontabbiltà għall-validazzjoni biex tintuża mill-Uffiċjal ta’ Kontabbiltà; ifakkar li n-nuqqas ta’ sistema ta’ kontabbiltà għall-validazzjoni jimplika li ċ-Ċentru se jieħu f'idejh ir-responsabbiltà tal-Uffiċċjal ta’ Kontabbiltà tiegħu biex jiddikjara r-Rapport Annwali dwar l-Attività taċ-Ċentru;

               10.

               Jistieden liċ-Ċentru biex jinfurma l-awtorità ta’ kwittanza bil-passi li tressqu biex is-sistema ta’ kontabbiltà ABAC titħaddem b'mod effettiv; ifakkar liċ-Ċentru li peress li ċ-Ċntru ma għandux l-kompetenza meħtieġa biex imantni SI2, hemm riskju sinifikanti għall-kontinwità tal-operazzjonijiet finanjzarji sakemm ABAC qiegħda titħaddem;

      Ir-riżorsi umani

               11.

               Jistieden liċ-Ċentru biex jinkludi informazzjoni dwar funzjonijiet sensittivi fid-deskrizzjonijiet tax-xogħol u biex jiżgura li l-kontrolli kollha li ġew stabbiliti huma identifikati;

               12.

               Iħeġġeġ liċ-Ċentru biex jaġġorna r-regoli ta’ implimentazzjoni għat-taħriġ u jiddefenixxi tempiżmu ġdid għal dan; isostni liċ-Ċentru fil-passi li ħa biex jissorvelja b'mod effettiv il-kwalità tal-korsijiet ta’ taħriġ li joffri;

      Verifika interna

               13.

               Jirrikonoxxi li ċ-Ċentru bagħat lill-awtorità responsabbli għall-kwittanza rapport imfassal mid-Direttur Eżekuttiv tiegħu li jagħti sommarju tal-kontenut tar-rakkomandazzjoni tal-IAS kif stipulat fl-Artikolu 72(5) tar-Regolament Finanzjarju ta’ qafas; jistieden madanakollu lid-Direttur taċ-Ċentru biex jipprovdi informazzjoni speċifika dwar il-kontenut tar-rakkomandazzjonijiet li nfetħu mill-IAS;

               14.

               Jirrikonoxxi li l-IAS wettaq verifika dwar il-monitoraġġ u l-element importanti tal-assigurazzjoni fiċ-Ċentru fl-2009; iħeġġeġ liċ-Ċentru biex ikompli jsaħħaħ is-sistema ta’ kontroll interna tagħha, is-sistema ta’ monitoraġġ u l-proċess ta’ assigurazzjoni tagħha;

               15.

               Jistieden ukoll liċ-Ċentru biex tfassal proċedura komprensiva bil-miktub li tiddefenixxi rwoli, tempiżmi u flussi tax-xogħol għall-istabbiliment, il-validazzjoni u l-prenotazzjoni ta’ ordnijiet ta’ rkupru għal tranżazzjonijiet kkunsinnati lill-konsumaturi;

               16.

               Jirreferi, fir-rigward tal-kummenti l-oħra li jakkumpanjaw id-Deċiżjoni dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 119.

      (2)  ĠU L 248, 16.9.2002, p. 1.

      (3)  ĠU L 314, 7.12.1994, p. 1.

      (4)  ĠU L 357, 31.12.2002, p. 72.

      (5)  ĠU L 252, 25.9.2010, p. 119.

      (6)  ECR 2010, p. II-00183.

      (7)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).


title: Id-Deċiżjoni tal-Kummissjoni tad-29 ta’ April 2004 li tirrigwarda l-adozzjoni ta’ pjan ġenerali għall-gestjoni ta’ kriżi fl-ikel/it-tgħam

text:
Avviż Legali Importanti

|

32004D0478

Official Journal L 160 , 30/04/2004 P. 0098 - 0111

		Id-Deċiżjoni tal-Kummissjonitad-29 ta’ April 2004li tirrigwarda l-adozzjoni ta’ pjan ġenerali għall-gestjoni ta’ kriżi fl-ikel/it-tgħam(2004/478/KE)IL-KUMMISSJONI TAL-KOMUNITAJIET EWROPEJWara li kunsidrat it-Trattat li jistabbilixxi l-Komunità Ewropea,Wara li kunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji u l-ħtiġiet ġenerali tal-liġijiet dwar l-ikel, li jistabbilixxi l-Awtorità Ewropea tas-Sigurtà ta’ l-Ikel u li jistabbilixxi l-proċeduri fil-materji tas-sigurtà fl-ikel [1], u b’mod partikolari Artikolu 55 tiegħu,Billi:(1) Artikolu 55 tar-Reglament (KE) Nru 178/2002 jipprovdi illi l-Kummissjoni għandha tfassal, b’koperazzjoni mill-qrib ma’ l-Awtorità Ewropea tas-Sigurtà fl-Ikel, minn issa "l quddiem imsejħa" l-Awtorita, "u l-Istati Membri, pjan ġenerali għall-ġestjoni ta’ kriżi fil-kamp tas-sigurtà ta’ l-ikel u tat-tgħam."(2) L-abbozz tal-pjan ġenerali kien is-suġġett ta’ konsultazzjonijiet na’ l-Awtorità u ġie diskuss fid-dettall ma’ l-Istati Membri permezz tal-Kumitat Permanenti tal-Katina ta’ l-Ikel u s-Saħħa ta’ l-Annimali,ADOTTAT DIN ID-DEĊIŻJONI:Artikolu 1Huwa hawnhakk stabbilit il-pjan ġenerali għall-ġestjoni tal-kriżi fl-ikel/fit-tgħam, ipprovvdut f’Artikolu 55 tar-Regolament (KE) Nru 178/2002 u dikjarat fl-Anness.Artikolu 2Din id-Deċiżjoni għandha tidħol fis-seħħ fl-ewwel jum tax-xahar ta’ wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Magħmula fi Brussel, fid-29 ta’ April 2004.Għall-KummissjoniDavid ByrneMembru tal-Kummissjoni[1] ĠU L 31, ta’ l-1.2.2002, p. 1. Regolament kif l-aħħar emendat bir-Regolament tal-Kunsill (KE) Nru 1642/2003 (ĠU L 245, tad-29.9.2003, p. 4).--------------------------------------------------ANNESSPJAN ĠENERALI GĦALL-ĠESTJONI TA’ KRIŻI TA’ L-IKEL/IT-TGĦAM1. SKOP TAL-PJAN GENERALI GHAL-GESTJONI TA "KRIZI TA" L-IKEL/IT-TGHAMTaqsima 3 tal-Kapitolu 5 tar-Regolament (KE) Nru 178/2002 tipprevedi metodi ġodda tal-ġestjoni tar-riskji fil-kamp ta’ l-ikel u t-tgħam: li tiġi stabbilita mill-Kummissjoni unità tal-kriżi li fiha tipparteċipa l-Awtorità u li jiġi adottat pjan ġenerali għall-ġestjoni ta’ kriżi ta’ l-ikel/it-tgħam li jispeċifika, b’mod partikolari, l-proċeduri prattiċi meħtieġa għalbiex tiġi ġestjonata kriżi. Il-pjan ġenerali għall-ġestjoni ta’ kriżi ta’ l-ikel/it-tgħam minn issa ‘l quddiem jissejjaħ il-"pjan ġenerali".It-tliet artikoli tat-taqsima 3 huma konnessi ma’ xulxin:Artikolu 55 jipprovdi t-tfassil mill-Kummissjoni, f’koperazzjoni mill-qrib ma’ l-Awtorità u l-Istati Membri, ta’ pjan ġenerali għall-ġestjoni ta’ kriżi fl-ikel/fit-tgħam li jispeċifika s-sitwazzjonijiet tal-kriżi u l-proċeduri prattiċi għalbiex tiġi ġestjonata kriżi, inkluż il-prinċipju tat-trasparenza li jrid jiġi applikat u strateġija komuni.Arikolu 56 jipprovdi l-kostituzzjoni ta’ unità ta’ kriżi mill-Kummissjoni.Artikolu 57 jispeċifika l-kompiti ta’ l-unità ta’ kriżi.B’mod partikolari, skond Artikolu 55, il-pjan ġenerali għandu jispeċifika t-tipi tas-sitwazzjoni li jinvolvu riskji diretti jew indiretti għas-saħħa tal-bniedem idderivati mill-ikel u mit-tgħam li x’aktarx ma jistgħux jiġu prevenuti, eliminati jew imnaqqsa għal livell aċċettabbli bid-dispożizzjonijiet fil-post jew bl-applikazzjoni ta’ Artikoli 53 u 54.B’żieda ma’ dan, Artikolu 56 jipprovdi illi l-Kummissjoni għandha tistabbilixxi unità ta’ kriżi "meta tidentifika sitwazzjoni li tinvolvi riskju gravi dirett jew indirett għas-saħħa tal-bniedem li jkun ġej mill-ikel jew mit-tgħam u r-riskju ma jkunx jista’ jiġi pprevenut, eliminat jew imnaqqas bid-dispożizzjonijiet eżistenti jew ma jistax jiġi ġġestjonat b’mod adegwat bl-applikazzjoni ta’ Artikoli 53 u 54".Għalhekk, il-pjan ġenerali jispeċifika:- is-sitwazzjonijiet ta’ kriżi,- il-proċedura li twassal għall-applikazzjoni tal-pjan ġenerali,- li jiġi stabbilit network tal-kordinaturi tal-kriżi,- il-proċeduri prattiċi għall-ġestjoni ta’ kriżi,- ir-rwol ta’ l-unità ta’ kriżi,- il-funzjonament prattiku ta’ l-unità ta’ kriżi (l-komposizzjoni, l-mezz tal-ħidma, l-azzjonijiet),- ir-rabta bejn l-unità ta’ kriżi u l-proċess tal-għemil tad-deċiżjonijiet,- is-soluzzjoni tal-kriżi,- il-proċeduri tal-ġestjoni fl-eventwalità ta’ riskju potenzalment gravi,- l-istrateġija tal-komunikazzjoni,- il-prinċipju tat-trasparenza.Il-proċeduri tal-ġestjoni stabbiliti mill-pjan ġenerali jridu jikkostitwixxu linji gwida li japplikaw għall-Istati Membri, għall-Awtorità u għall-Kummissjoni.2. SITWAZZJONIJIET TA’ KRIZI2.1. Sitwazzjonijiet ta’ kriżi li jinvolvu riskju gravi dirett jew indirett għas-saħħa tal-bniedemIs-sitwazzjonijiet ta’ kriżi huma dawk meta jkunu involuti fatturi kritiċi f’livell hekk illi l-Kummissjoni tikkunsidra li l-ġestjoni tar-riskju fil-kwistjoni li jkun imnissel mill-ikel jew mit-tgħam ikun tal-komplessità hekk li ma jistax jiġi ġestjonat b’mod adegwat mid-dispożizzjonijiet eżistenti jew biss bl-applikazzjoni ta’ Artikoli 53 u 54.L-esperjenza turi illi s-sitwazzjonijiet li jinvolvu riskji huma normalment iġġestjonati kif jixraq bl-użu tal-proċeduri eżistenti. Dan ifisser illi s-sitwazzjonijiet li jridu jiġu kunsidrati li jkunu sitwazzjonijiet ta’ kriżi jridu jkunu ftit fin-numru, biex ma ngħidux eċċezzjonali.Dawn il-fatturi kritiċi għandhom jinkludu, b’mod partikolari, dan li ġej:is-sitwazzjoni tinvolvi riskju gravi dirett jew indirett għas-saħħa tal-bniedem u/jew hija meqjusa jew ippubblikata bħala ta’ hekk jew tista’ tiġi meqjusa u ppubblikata bħala ta’ hekkuir-riskju jinfirex jew jista’ jifirex minn parti kbira tal-katina ta’ l-ikeluteżisti probabbiltà kbira li r-riskju jinfirex fuq numru ta’ Stati Membri u/jew pajjiżi mhux Komunitarji.Il-pjan ġenerali jimplika li tiġi stabbilita unità ta’ kriżi meta r-riskju dirett jew indirett involut jiġi kunsidrat li jkun gravi. Il-pjan ġenerali jrid għalhekk jinkludi kważi l-każi kollha t-twaqqif ta’ unità tal-kriżi.2.2. Sitwazzjonijiet ta’ kriżi meta jkun hemm riskju potenzalment graviHuwa importanti illi fil-pjan jiġi provvdut għall-każi meta r-riskju jkun potenzali imma jista’ jevolvi f’riskju gravi li x’aktarx li ma jkunx jista’ jiġi prevenut, eliminat jew imnaqqas bid-dispożizzjonijiet eżistenti jew bl-applikazzjoni biss ta’ Artikoli 53 u 54. F’dan il-każ, ma tiġix stabbilita unità tal-kriżi imma għandhom isiru dispożizzjonijiet adegwati għalbiex jiżguraw il-ġestjoni effettiva ta’ dan it-tip ta’ sitwazzjoni.3. PROCEDURA LI TWASSAL GHALL-APPLIKAZZJONI TAL-PJAN GENERALIIt-tagħrif li possibbilment iwassal għall-applikazzjoni tal-pjan ġenerali tal-ġestjoni ta’ kriżi fl-ikel/fit-tgħam u, meta meħtieġ, li tiġi stabbilita unità ta’ kriżi tista’ toriġina minn:- notifiki rapidi ta’ allert (Sistema Rapida ta’ Allert għall-Ikel u t-Tgħam),- tagħrif mill-Istati Membri (tipi oħra ta’ notifiki, t-tagħrif mogħti fil-Kumitat Permanenti tal-Katina ta’ l-Ikel u s-Saħħa ta’ l-Annimali, eċċ.),- tagħrif mingħand l-Awtorità,- rapporti mill-Uffiċċju ta’ l-Ikel u Veterinarju (l-FVO),- tagħrif min-network epidemjoloġiku ta’ l-UE,- tagħrif minn pajjiżi mhux Komunitarji jew minn korpi internazzjonali,- kull sors ieħor (il-gruppi tal-konsumaturi, l-industrija, persuni oħra li għandhom sehem, il-medja, eċċ.).Meta, hija u tanalizza t-tagħrif li jirrigwarda r-riskji, l-Kummissjoni tadotta l-fehma li l-kondizzjonijiet stabbiliti fit-taqsimiet 2.1 jew 2.2 jistgħu jiġu sodisfatti, għandha tagħmel kuntatt preliminari ma’ l-Istat/i Membru/i interessat/i sabiex teżamina s-sitwazzjoni u ma’ l-Awtorità għalbiex titlob it-tagħrif dwar ir-riskju involut.Fuq il-bażi ta’ l-istima tat-tagħrif kollu rilevanti disposibbli, l-Kummissjoni għandha tistabbilixxi jekk intlaħqux il-kondizzjonijiet iddikjarati fit-taqsima 2.1 jew fit-taqsima 2.2.4. LIJIGI STABBILIT NETWORK TA "KORDINATURI TA" KRIZIKull wieħed mill-Istati Membri, l-Awtorità u l-Kummissjoni għandhom jinnominaw kodinatur tal-kriżi u s-sostitut tiegħu/tagħha fil-livell approprjat. L-ismijiet u d-dettalji tal-kuntatt tal-kordinaturi nominati u tas-sostituti għandhom jiġu notifikati lill-Kummissjoni.Għandhom jiġu organizzati laqgħat tal-kordinaturi mill-Kummissjoni ftit wara n-nomina tagħhom. Fl-ewwel laqgħa, l-Kummissjoni għandha tqassam manwal li jipprovdi lista sħiħa tal-kordinaturi u tas-sostituti u d-dettalji tagħhom tal-kuntatt. Il-manwal għandu jinkludi wkoll lista tal-Laboratorji Komunitarji tar-Riferiment. Il-proċeduri prattiċi tal-ħidma jridu jiġu diskussi sabiex, per eżempju, jiġi żgurat illi kull koordinatur ikun jista’ jiġi kuntattjat fi żmien qasir fl-eventwalità ta’ kriżi jew li tiġi żgurata l-koperazzjoni fl-istrateġija tal-komunikazzjoni tar-riskju (ara t-taqsima 7). Dawk li għandhom sehem għandhom jiġu konsultati dwar ir-riżultati ta’ dawk il-laqgħat li huma ta’ interess għalihom.Il-proċeduri prattiċi għandhom jiżguraw illi l-azzjoni tittieħed bil-ħeffa. Meta meħtieġ, iridu jiġu mehmuża mal-pjan ġenerali.5. IL-PROCEDURI PRATTICI GHALL-GESTJONI TA’ KRIZI LI TINVOLVI RISKJU GRAVI DIRETT JEW INDIRETT GHAS-SAHHA TAL-BNIEDEM5.1. Litiġi stabbilita taqsima biex tindirizza kriżiMeta, hija u tanalizza t-tagħrif li jirrigwarda r-riskji, l-Kummissjoni tadotta l-fehma li l-kondizzjonijiet stabbiliti fit-taqsima 2.1 jistgħu jiġu sodisfatti u, b’mod partikolari li r-riskju x’aktarx li jkun gravi, għandha tagħmel kuntatt preliminari ma’ l-Istat/i Membru/i interessat/i sabiex teżamina s-sitwazzjoni u ma’ l-Awtorità għalbiex titlob it-tagħrif dwar ir-riskju involut.Fuq il-bażi ta’ l-istima tat-tagħrif rilevanti kollu disponibbli, l-Kummissjoni għandha tistabbilixxi taqsima li tindirizza kriżi jekk il-kondizzjonijiet imsemmija fit-taqsima 2.1 jiġu kunsidrati li ntlaħqu.Il-Kummissjoni għandha tgħarraf lill-Istati Mmbru u lill-Awtorità minnufih li ġiet stabbilita taqsima li tindirizza kriżi.Id-deċiżjoni li tiġi stabbilita taqsima li tindirizza kriżi trid tfisser illi t-taqsimiet 5, 7 u 8 tal-pjan ġenerali japplikaw għall-partijiet kollha interessati (l-Kumissjoni, l-Awtorità, l-Istati Membri).5.2. Ir-rwol tat-taqsima biex tindirizza kriziDin it-taqsima għandha tkun responsabbli mill-ġbir u l-valutazzjoni ta’ l-informazzjoni kollha rilevanti u mill-identifikazzjoni tal-għażliet disposnibbli għall-ġestjoni tal-kriżi.Għandu jkollha wkoll ir-rwol li tgħarraf lill-pubbliku dwar ir-riskji fil-kwistjoni u l-miżuri maħuda f’dan ir-rigward.L-istess taqsima hija għodda addizzjonali għalbiex tiżgura li l-kriżi jiġu ġestjonati b’mod effettiv u tiżgura kordinament aħjar u billi tieħu azzjoni bil-ħeffa. B’konsegwenza ta’ dan, il-membri kollha ta’ l-unità tal-kriżi għandhom jikkoperaw sabiex jiġbru u jaqsmu bejniethom it-tagħrif kollu rilevanti disponibbli; għandhom ukoll jaħdmu flimkien fil-valutazzjoni ta’ l-informazzjoni miġbura u jidentifikaw l-għażliet xierqa fil-ġestjoni tar-riskju. Il-membri ta’ l-unità ta’ kriżi għandhom jikkoperaw ukoll fil-komunikazzjoni u jidentifikaw l-aħjar manjieri għalbiex jgħarrfu lill-pubbliku b’mod trasparenti.Madankollu, it-taqsima biex tindirizza krizi mhix responsabbli milli tadotta deċiżjonijiet dwar il-ġestjoni tar-riskju jew milli timplimenta l-leġislazzjoni (l-aspetti tal-kontroll).Il-metodi tagħha ta’ ħidma ma jridux jieħdu l-post tal-proċeduri wżati fil-qafas tal-kompetenza tal-Kummissjoni jew ta’ l-Istati Membri jew ta’ l-Awtorità nfushom.B’konsegwenza ta’ dan, id-deċiżjonijiet dwar il-ġestjoni ta’ kriżi għandhom jiġu adottati skond il-proċeduri speċifiċi diġà fil-post (b’mod partikolari, fil-proċeduri komitoloġiċi).Kull wieħed mill-Istati Membri għandu jissokta jkun responabbli mill-ġestjoni tal-kontrolli uffiċjali fit-terriorju tiegħu. Il-proċeduri speċifiċi li jkunu qiegħdu fil-post għalbiex jikkordinaw il-kontrolli urġenti meħtieġa f’sitwazzjonijiet ta’ kriżi jridu jissoktaw. Id-Direttorat-Ġenerali tal-Protezzjoni tas-Saħħa u tal-Konsumatur għandu jkun responsabbli li jibgħat missjonijiet urġenti mill-FVO, jekk meħtieġ.Bl-istess mod, l-Awtorità għandha tissokta tkun responsabbli mill-ġestjoni tal-proċeduri li jipprovdu opinjoni xjentifika fl-eventwalità ta’ talba għal opinoni xjentifika urġenti mingħand il-Kumitat Xjentifiku jew wieħed mill-panels xjentifiċi tiegħu.5.3. Il-ħidma prattika tat-taqsima li tindirizza kriżiKomposizzjoniIt-taqsima li tindirizza krizi għandha tkun komposta mill-kordinaturi tal-kriżi (jew is-sostituti taghhom) mill-Kummissjoni u mill-Awtorità, mill-kordinatur/i tal-kriżi ta’ l-Istati Membri interessati direttament u minn rappreżentanti oħra tal-Kummissjoni, ta’ l-Awtorità u mill-Istat/i Membru/i interessat/i direttament. L-Awtorità għandha tipprovdi l-assistenza xjentifika u teknika meħtieġa.Il-għan tat-taqsima li tindirizza kriżi jrid ikun li tiffaċilita l-azzjoni rapida u effiċjenti. Il-membri tagħha jridu jkunu involuti f’laqgħat regolari u ta’ emerġenza tat-taqsima u jridu jeħtieġu li juru livell għoli ta’ kompetenza u impenn. Iridu jkunu kapaċi jieħdu numru ta’ responsabbiltajiet, li jfisser li huwa meħtieġ li jiġu nominati nies b’livell għoli ta’responabbiltà fis-settur ta’ l-ikel/it-tgħam.L-istess taqsima tista’ tikkunsidra li l-kompetenza ta’ persuni oħra pubbliċi jew privati hija meħtieġa għall-ġestjoni tal-kriżi u tista’ titlob l-għajnuna permanenti jew ad hoc ta’ dawn il-persuni. Per eżempju, esperti mill-Komunità jew mil-laboratorji nazzjonali tar-riferimnt jistgħu jiġu mitluba li jieħdu sehem fl-unità tal-kriżi meta tkun meħtieġa l-kompetenza tagħhom rigward l-analiżi tal-laboratorju.Il-persuni fil-Kummissjoni u fl-Awtorità responsabbli mill-komunikazzjoni dwar is-sigurtà fl-ikel u fit-tgħam għandhom ikunu assoċjati max-xogħol ta’ l-unità tal-kriżi.Proceduri prattici għall-ħidma tat-taqsima li tindirizza kriziIl-kordinatur tal-Kummissjoni għall-kriżi (jew is-sostitut tiegħu jew tagħha) għandhom jippresiedu t-taqsima li tindirizza krizi. Is-Sedja għandha, b’mod partikolari, tiżgura r-rabta bejn ix-xogħol tat-taqsima u l-proċess ghat-tehid tad-deċiżjonijiet. Hu/jew hija għandhom ikunu assistiti mill-espert/i tekniku/ċi approprjat/i tat-taqsima/taqsimiet kompetenti interessati fi ħdan il-Kummisjoni.Is-Sedja għandha tiżgura l-ħidma bla xkiel tat-taqsima li tindirizza kriżi u t-tqassim tal-kompiti fost il-membri, filwaqt li tqis il-kompetentza tagħhom.Malajr kemm jista’ jkun wara li jkun ġie deċiż li tiġi stabbilita taqsima li tindirizza kriżi, s-Sedja għandha tistieden lill-kordinatur ta’ l-Awtorità u lill-kordinaturi ta’ l-Istati Membri affettwati direttament mill-kriżi għall-ewwel laqgħa tat-taqsima li tindirizza kriżi. Il-kordinaturi jistgħu jkunu akkumpanjati minn numru limitat ta’ persuni. Is-Sedja tista’ tispeċifika limitu għan-numru massimu tal-persuni ohra li jakkumpanjawhom.Il-kordinatur ta’ l-Awtorità u l-kordinaturi ta’ l-Istati Membri involuti fit-taqsima li tindirizza kriżi jridu jiżguraw il-parteċipazzjoni adegwata fil-laqgħat tat-taqsima f’termini ta’ disponibbiltà, kompetenza u livell tar-responsabbiltà. F’termini konkreti, dan ifisser illi l-kordinatur u s-sostitut tiegħu jew tagħha jridu jattendu l-laqgħat kollha u jridu jkunu akkumpanjati mill-persuni rilevanti.L-Awtorità għandha tkun responsabbli milli tipprovdi l-assistenza xjentifika u teknika jekk meħtieġa, b’mod partikolari rigward l-istat tal-għerf xjentifiku (il-ġbir u l-valutazzjoni tat-tagħrif xjentifiku rilevanti kollu fejn jidħol ir-riskju fil-kwistjoni).It-taqsima li tindirizza kriżi għandha tkun responsabbli li żżomm kuntatt mill-qrib ma’ dawk interessati li għandhom sehem, b’mod partikolari meta t-tagħrif irid jitqassam bejniethom.Mezzi tal-ħidmaIl-Kummissjoni għandha tipprovdi l-personal tas-segretarjat għal-laqgħat tat-taqsima li tindirizza kriżi (il-minuti, eċċ.) u tqiegħed għad-dispożizzjoni ta’ l-istess taqsima r-riżorsi kollha umani u materjali meħtieġa għall-ħidma tagħha bla xkiel (b’mod partikolari, l-kmamar għal-laqgħat, il-mezzi tal-komunikazzjoni, eċċ.)It-taqsima trid tuża l-arranġamenti tekniċi fil-post għan-network tar-RASFF għalbiex tikkomunika jew ixxerred it-tagħrif, b’mod partikolari t-talbiet għat-tagħrif lill-Istat/i Membru/i u t-tagħrif issottomess minnhom.Azzjoni meħuda mit-taqsima li tindirizza kriżiSkond Artikolu 57 riferit hawn fuq, it-taqsima għandha tieħu l-azzjoni li ġejja:- Azzjoni li jkollha x’taqsam mal-ġbir ta’ l-informazzjoni xjentifika rilevanti u t-tagħrif kollu xjentifiku li jagħmluha possibbli li r-riskju fil-kwistjoni jiġi ġestjonat b’mod effettiv kemm jista’ jkun. B’mod partikolari:- il-qsim bejn xulxin tat-tagħrif xjentifiku disponibbli lill-membri differenti ta’ l-unità tal-kriżi,- meta meħtieġ, il-membri jridu jkunu meħtieġa li jiġbru iktar tagħrif xjentifiku,- meta meħtieġ, il-kordinament ta’ l-azzjoni meħuda għalbiex timla n-nuqqasijiet xjentifiċi,- meta meħtieġ, il-membri jridu jkunu meħtieġa li jikkuntattjaw l-organizzazzjonijiet internazzjonali, lil dawk interessati li għandhom sehem u lill-pajjiżi mhux Komunitarji għalbiex jiżguraw illi t-tagħrif kollu rilevanti jsir disponibbli u jitqassam bejniethom,- meta meħtieġ, l-unità tal-kriżi tista’ titlob l-assistenza tal-Laboratorji Komunitarji tar-Riferiment.L-allokazzjoni tal-kompiti tal-ġbir ta’ l-informazzjoni xjentifika għandha tqis il-kompetenza xjentifika ta’ l-Awtorità u l-mekkaniżmi għalbiex taqsam magħhom l-informazzjoni xjentifika diġà stabbilita mill-Awtorità dwar dawn il-kwistjonijiet (in-networks ta’ l-Awtorità).L-allokazzjoni tal-kompiti dwar il-ġbir ta’ l-informazzjoni xjentifika tista’ tinkludi wkoll, meta meħtieġ, l-assistenza ta’ networks oħra ġestiti mill-Kummissjoni, bħalma huma s-Sistema Mħaffa ta’ l-Allert u Sistema ta’ Reazzjoni (l-EWRS) fil-kamp tal-mard tal-bniedem jew l-ADNS fil-kamp tas-saħħa ta’ l-annimali jew in-networks li joperaw fiż-żona tar-riċerka u ġestiti mid-DĠ tar-Riċerka.- Azzjoni li għandha x’taqsam mal-ġbir ta’ l-informazzjoni rilevanti l-oħra (informazzjoni oħra għajr l-informazzjoni xjentifika riferita hawn fuq). B’ mod partikolari:- il-qsim bejn xulxin ta’ l-informazzjoni rilevanti l-oħra kollha disponibbli (r-riżultati tal-kontrolli uffiċjali, r-riżultati ta’ l-analiżi imwettqa mil-laboratorji uffiċjali tal-kontroll, l-informazzjoni miksuba mill-pajjiżi mhux Komunitarji, eċċ.),- meta meħtieġ, il-kompiti għandhom jiġu allokati bil-ħsieb tal-ġbir ta’ iktar informazzjoni,- meta meħtieġ, il-kompiti jridu jiġu allokati lill-membri bil-ħsieb li jikkuntattjaw l-organizzazzjonijiet internazzjonali, lil dawk interessati li għandhom sehem u lill-pajjiżi mhux Komunitarji għalbiex jiżguraw illi t-tagħrif kollu rilevanti jsir disponibbli u jitqassam bejniethom.- Azzjoni li għandha x’taqsam ma "l-evalwazzjoni tat-tagħrif disponibbli B’mod partikolari:"- il-qsim bejn xulxin ta’l-evalwazzjonijiet diġà mwettqa mill-membri, b’mod partikolari l-Awtorità, jew l-evalwazzjonijiet disponibbli xorta oħra,- l-organizzazzjoni ta’ l-istima tar-riskju, filwaqt li jitqies ir-rwol speċifiku ta’ l-Awtorità f’li tipprovdi l-appoġġ xjentifiku u tekniku lill-unità tal-kriżi, mingħajr preġudizzju għall-possibbiltà li titlob opinjoni xjentifika formali mingħand l-Awtorità,- meta meħtieġ, l-użu ta’ l-appoġġ tekniku tal-Laboratorji Komunitarji tar-Riferiment dwar l-aspetti analitiċi.- Azzjoni li għandha x’taqsam ma’ l-identifikazzjoni tal-għażliet disponibbli sabiex jiġi prevenut, eliminat jew imnaqqas għal livell aċċettabbli r-riskju għas-saħħa tal-bniedem u l-aġġornament ta’ dawn il-għażliet fuq il-bażi tat-tagħrif il-ġdid disponibbli u l-iżvilupp tas-sitwazzjoni. B’mod partikolari:- il-membri ta’ l-unità tal-kriżi għandhom jaħdmu flimkien biex jidentifikaw għażliet disponibbli,- għandhom jipproduċu studju komuni dwar l-għażliet disponibbli; dan l-istudju għandu jinkludi, għal kull għażla, ġustifikazzjoni għall-identifikazzjoni tal-għażla, b’mod partikolari r-riżultati ewlenin ta’ l-evalwazzjoni ta’ l-informazzjoni disponibbli.- Azzjoni li għandha x’taqsam ma’ l-organizzazzjoni tal-komunikazzjoni lill-pubbliku dwar ir-riskji involuti u l-miżuri meħuda.Din il-materja hija trattata f’aktar dettal fit-taqsima 7.Għall-kwalitajiet kollha ta’ azzjoni meħuda, t-taqsima li tindirizza kriżi tista’ titlob l-assistenza permanenti jew ad hoc ta’ persuni speċifiċi meta l-kompetenza tagħhom hija kunsidrata meħtieġa.5.4. Rabta bejn it-taqsima li tindirizza kriżi u l-proċess ghal tehid tad-deċiżjonijietAzzjoni li għandha x’taqsam mal-ġestjoni tar-riskjuL-azzjoni li għandha x’taqsam mal-ġestjoni tar-riskju tinkludi l-azzjoni kollha meħtieġa għalbiex tippreveni, telimina jew tnaqqas ir-riskju involut: it-taqsima li tindirizza kriżi trid tkun responsabbli minn ċerti tipi ta’ azzjoni, u l-Kummissjoni u/jew l-Istati Membri għal oħrajn. L-azzjoni meħuda trid tkun mingħajr preġudizzju għall-possibbiltà dikjarata f’Artikolu 53(2) sabiex il-Kummissjoni tadotta miżuri proviżorji fl-eventwalità ta’ emerġenzi, wara li tikkonsulta lill-Istati Membri interessati u tgħarraf lill-Istati Membri l-oħra.1. L-Ewwel Pass- Il-Kummissjoni trid tlaqqa’ t-taqsima li tindirizza kriżi malajr kemm jista’ jkun wara li titwaqqaf- It-taqsima li tindirizza kriżi għandha tieħu azzjoni kif ipprovvdut f’sezzjonijiet 5, 7 u 8.2. It-Tieni Pass- L-għażliet identifikati mit-taqsima għandhom jiġu trasmessi lill-Kummissjoni li trid tibgħathom immedjatament lill-Istati Membri.- Il-Kummissjoni għandha tħejji l-miżuri li jridu jittieħdu meta meħtieġa. Trid titlob ukoll lill-Awtorità biex tipprovdi opinoni xjentifika urġenti, f’kaz li opinjoni xjentifika formali mill-Awtorità titqies bhala meħtieġa.3. It-Tielet Pass- Laqgħa tal-Kumitat Permanenti tal-Katina ta’ l-Ikel u s-Saħħa ta’ l-Annimali sabiex teżamina u tagħti opinjoni dwar il-miżuri proposti, meta meħtieġ.- Fejn meħtieġ, l-adozzjoni tal-miżuri ta’ emerġenza, b’mod partikolari, fuq il-bażi tal-proċeduri provvduti f’Artikoli 53 u 54 tar-Regolament (KE) Nru 178/2002.- Fl-eventwalità ta’ talba għal opinjoni xjentifika urġenti, l-Awtorità għandha tieħu l-miżuri meħtieġa sabiex tiżgura li l-opinjoni tiġi mwassla malajr kemm jista’ jkun.Azzjoni permanenti li trid tittieħed matul il-kriżi kollha- Matul il-kriżi kollha, t-taqsima relattata għandha tiġbor u tivvaluta b’mod kontinwu l-informazzjoni rilevanti waqt li tivvaluta mill-ġdid l-għażliet disponibbli. L-għażliet aġġornati għandhom jiġu trasmessi lill-Kummissjoni u lill-Istati Membri. Il-Kummissjoni tista’ tħejji miżuri emendati u tissottomettihom għall-konsiderazzjoni tal-Kumitat Permanenti tal-Katina ta’ l-Ikel u s-Saħħa ta’ l-Annimali.- Matul il-kriżi kollha, l-Kumitat Permanenti tal-Katina ta’ l-Ikel u s-Saħħa ta’ l-Annimali għandu jżomm laqgħat regolari u ta’ emerġenza għalbiex jiżgura illi t-tagħrif rilevanti kollu jinqasam bejn xulxin, b’mod partikolari dwar l-adozzjoni tal-miżuri kollha meħtieġa u dwar is-segwiment ta’ l-implimentazzjoni tal-miżuri tal-ġestjoni tal-kriżi (ir-rapporti mill-Istati Membri interessati, issottomessi u diskussi fi ħdan il-Kumitat Permanenti tal-Katina ta’ l-Ikel u s-Saħħa ta’ l-Annimali).- Fuq il-bażi ta’ l-istrateġija tal-komunikazzjoni indikata fit-taqsima 7 u skond il-prinċipji tat-trasparenza fit-taqsima 8, t-taqsima li tindirizza kriżi għandha żżomm aggornati lill-pubbliku u lil dawk li għandhom sehem matul il-kriżi kollha.Rabta bejn it-taqsima li tindirizza kriżi u l-proċess għal tehid tad-deċiżjonijiet- Il-mekkaniżmi prattiċi jridu jiżguraw illi x-xogħol tat-taqsima u l-proċess ghal tehid tad-deċiżjonijiet ikunu konnessi b’mod adegwat. B’mod partikolari, l-Kumitat Permanenti għandu jiġi aġġornat b’mod regolari dwar ix-xogħol tat-taqsima li tindirizza krizi u l-Awtorità għandha tiġi mistiedna għal-laqgħat tal-Kumitat Permanenti. It-taqsima għandha tinżamm aggornata b’mod kontinwu dwar il-miżuri meħuda bħala parti mill-proċess ghal tehid tad-deċiżjonijiet sabiex tikkordina t-tagħrif dwar din il-kwistjoni.5.5. Soluzzjoni tal-kriżiIl-proċeduri ta’ hawn fuq iridu jissoktaw fil-post sakemm it-taqsima li tindirizza l-kriżi tiġi xolta. Meta l-Kummissjoni tikkunsidra, wara li tikkonsulta t-taqsima u b’kollaborazzjoni mill-qrib ma’ l-Istati Membri fi ħdan il-Kumitat Permanenti tal-Katina ta’ l-Ikel u s-Saħħa ta’ l-Annimali, illi x-xogħol tat-taqsima li tindirizza l-kriżi jkun tlesta minħabba li r-riskju jkun inġieb taħt il-kontroll, tista’ xxolji l-istess taqsima.5.6. Evalwazzjoni ta’ wara l-kriżiGħandha ssir evalwazzjoni ta’ wara l-kriżi, li tinvolvi lil dawk li għandhom sehem. Laqgħa tal-kordinaturi tal-kriżi għandha tinżamm wara l-konklużjoni ta’ kriżi sabiex jittejbu l-proċeduri tal-ħidma tal-għodod differenti wżati fil-ġestjoni tal-kriżi, fid-dawl ta’ l-istima ta’ wara l-kriżi u fuq il-bażi ta’ l-esperjenza miksuba.6. PROCEDURI TAL-GESTJONI FL-EVENTWALITA TA’ RISKJU POTENZJALMENT GRAVIMeta, hija u tanalizza t-tagħrif li jirrigwarda r-riskji, l-Kummissjoni tadotta l-fehma li l-kondizzjonijiet stabbiliti fit-taqsima 2,2 jistgħu jiġu sodisfatti, għandha tagħmel kuntatt preliminari ma’ l-Istat/i Membru/i interessat/i sabiex teżamina s-sitwazzjoni u ma’ l-Awtorità għalbiex titlob it-tagħrif dwar ir-riskju involut.Fuq il-bażi ta’ l-istima tat-tagħrif rilevanti kollu disponibbli u jekk il-Kummissjoni tikkunsidra li l-kondizzjonijiet stabbiliti fit-taqsima 2.2 ġew sodisfatti, l-Kummissjoni għandha tgħarraf minnufih lill-Istati Membri u lill-Awtorità li jistghu jiġu applikati t-taqsimiet 6, 7 u 8 tal-pjan ġenerali.Malajr kemm jista’ jkun wara li tkun iddeċidiet li tapplika din it-taqsima tal-pjan ġenerali, l-Kummissjoni għandha tieħu l-azzjoni li ġejja:- Tistabbilixxi l-kuntatt xieraq ma’ l-Istat/i Membru/i interessat/i direttament u ma’ l-Awtorità għalbiex titlob l-attivazzjoni tas-sistema interna tagħhom tal-ġestjoni tal-kriżi. Meta meħtieġ, għandhom jiġu attivati mill-ġdid il-mekkaniżmi għalbiex tinqasam bejniethom l-informazzjoni xjentifika żviluppata mill-Awtorità fl-eventwalità ta’ emerġenzi (in-networks ta’ l-Awtorita)- Meta meħtieġ, titlob l-attivazzjoni mill-ġdid tal-laboratorji kompetenti u l-qsim bejniethom tar-riżultati analitiċi tagħhom,- Tistabbilixxi l-kuntatt xieraq jew iżżomm laqgħat ma’ l-Istat/i Membru/i interessat/i b’mod dirett u ma’ l-Awtorità għalbiex tiżgura illi t-tagħrif rilevanti kollu jinqasam bejniethom (l-informazzjoni xjentifika, l-informazzjoni tal-kontroll, eċċ.),- Tieħu azzjoni rigward il-komunikazzjoni (ara t-taqsima 7). Għandhom japplikaw il-prinċipji tat-trasparenza f’taqsima 8.Din l-azzjoni trid tissokta sakemm ir-riskju jiġi stmat aktar fis-sħiħ. Jekk ir-riskju jiġi kunsidrat li huwa gravi u jekk il-Kummissjoni tikkunsidra li l-kondizzjonijiet iddikjarati fit-taqsima 2.1 jiġu sodisfatti, għandha tiġi stabbilita taqsima li tindirizza kriżi u għandhom japplikaw il-proċeduri provvduti fit-taqsimiet 5, 7 u 8.Jekk ir-riskju ma jiġix ikkunsidrat li jkun gravi, għandhom japplikaw id-dispożizzjonijiet normali eżistenti għall-ġestjoni tar-riskju.7. STRATEGIJA TA’ KOMUNIKAZZJONIIt-taqsima li tindirizza krizi ghandha tiżviluppa l-istrateġija tal-komunikazzjoni tagħha f’linja mal-każ fl-idejn sabiex iżżomm lill-pubbliku mgħarraf bir-riskju u l-miżuri meħuda.Din l-istrateġija tal-komunikazzjoni għandha tkopri l-kontenut tal-messaġġ u l-għoti tal-ħin tal-komunikazzjoni dwar il-problema fil-kwistjoni, inklużi l-arranġamenti xierqa għar-rilaxx tiegħu.L-istrateġija għandha tqis il-kompetenza u r-responsabbiltajiet speċifiċi ta’ kull wieħed mill-membri tat-taqsima meta tasal biex tikkomunika mal-pubbliku f’manjiera kordinata, konsistenti u trasparenti. Għal dan il-fini, ssir dispożizzjoni għall-proċedura li ġejja:- Il-persuna fil-Kummissjoni responsabbli mill-komunikazzjoni dwar is-sigurtà fl-ikel u fit-tgħam u l-persuna fl-Awtorità responsabbli mill-komunikazzjoni għandhom ikunu assoċjati max-xogħol tat-taqsima li tindirizza kriżi.- L-Istati Membri interessati b’mod dirett fil-kriżi, u għalhekk il-membri tat-taqsima li tindirizza kriżi, għandhom jagħmlu kulma jistgħu sabiex jiżguraw illi l-politika tagħhom tal-komunikazzjoni tkun konsistenti ma’ l-istrateġija tal-komunikazzjoni kordinata mill-imsemmija taqsima.- Bl-istess mod, l-Istati Membri li m’humiex membri tat-taqsima li tindirizza kriżi għandhom ikunu assoċjati ma’ l-istrateġija kordinata mit-taqsima permezz tal-kordinaturi tagħha tal-ġestjoni sabiex tiġi żgurata l-konsistenza rigward il-komunikazzjoni tar-riskju.L-istrateġija adottata mit-taqsima li tindirizza kriżi għandha tinvolvi l-użu ta’ kull mezz xieraq ghal komunikazzjoni li jirrigwarda każi li jinħolqu mal-Parlament Ewropew u mal-pajjiżi mhux Komunitarji interessati.L-istrateġija tal-komunikazzjoni żviluppata mit-taqsima li tindirizza kriżi għandha tinkludi l-għemil tal-kuntatt preliminari xieraq ma’ dawk li għandhom sehem meta meħtieġ u, b’mod partikolari, meta jinghata t-tagħrif li jkollu b’relazzjoni ma’ isem jew tikketta kummerċjali speċifiku.L-istrateġija tal-komunikazzjoni għandha tqis ir-rwol speċifiku magħmul mill-organizzazzjonijiet li jirrappreżentaw lil dawk li għandhom sehem fil-livell Ewropew li jittrasmettu t-tagħrif.L-istrateġija tal-komunikazzjoni trid tinkludi li jiġu stabbiliti l-kuntatti kordinati xierqa mal-pajjiżi m’humiex Komunitarji interessati sabiex tipprovdihom b’tagħrif ċar, preċiż u koerenti. L-istrateġija tal-komunikazzjoni għandha tinkludi wkoll trasmissjoni tat-tagħrif xieraq lill-pajjiżi m’humiex Komunitarji sabiex twissihom li l-kriżi ġiet solvuta.L-istrateġija tal-komunikazzjoni għandha tiżgura li l-proċess tal-komunikazzjoni jkun trasparenti, skond il-prinċipji dikjarati f’taqsima 8.Meta t-tagħrif jiġi komunikat kif iddefinit f’taqsima 6 tal-pjan ġenerali, għandha tiġi żgurata wkoll il-koerenza meħtieġa tal-ħtiġiet tal-komunikazzjoni. Il-kuntatti u l-laqgħat ipprovduti f’din it-taqsima għandhom ikopru, meta meħtieġ, strateġija tal-komunikazzjoni li trid tiġi żviluppata f’linja ma’taqsima 7.8. PRINCIPJI TA’ TRASPARENZAMeta taqsima li tindirizza kriżi toħroġ komunikazzjoni, għandha toqgħod attenta ħafna li tiżgura t-trasparenza skond il-prinċipji tat-tagħrif pubbliku povduti f’Artikolu 10 tar-Regolament (KE) Nru 178/2002.Iridu jissoktaw japplikaw ir-regoli ġenerali tal-kunfidenzalità. Aktar minn hekk, ir-regoli speċifiċi tal-kunfidenzalità provduti f’Artikolu 52 tar-Regolament (KE) Nru 178/2002 iridu japplikaw għall-iskambju tat-tagħrif imwettaq skond ir-RASFF.Meta t-taqsima li tindirizza kriżi tikkomunika r-riżultati tax-xogħol imwettaq mill-Awtorità f’isimha, jridu japplikaw il-prinċipji tat-trasparenza u tal-kunfidenzalità provduti f’Artikoli 38 u 39 tar-Regolament (KE) Nru 178/2002 rigward ir-riżultati tax-xogħol ta’ l-Awtorità.--------------------------------------------------


title: Deċiżjoni (UE) 2015/1694 tal-Parlament Ewropew tad-29 ta' April 2015 dwar l-għeluq tal-kontijiet tal-Aġenzija tal-GNSS Ewropea għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/369

      DEĊIŻJONI (UE) 2015/1694 TAL-PARLAMENT EWROPEW
      tad-29 ta' April 2015
      dwar l-għeluq tal-kontijiet tal-Aġenzija tal-GNSS Ewropea għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija tal-GNSS Ewropea għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-GNSS Ewropea għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Aġenzija għall-implimentazzjoni tal-baġit għas-sena finanzjarja 2013 (05304/2015 — C8-0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tat-22 ta' Settembru 2010 li jistabbilixxi l-Aġenzija Ewropea tal-GNSS, u jħassar ir-Regolament (KE) Nru 1321/2004 dwar l-istabbiliment ta' strutturi għat-tmexxija tal-programmi Ewropej ta' radjunavigazzjoni bis-satellita u li jemenda r-Regolament (KE) Nru 683/2008 tal-Parlament Ewropew u tal-Kunsill (5), u b'mod partikolari l-Artikolu 14 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0095/2015),

         1.

            Jinnota li l-kontijiet annwali finali tal-Aġenzija tal-GNSS Ewropea huma kif annessi mar-rapport tal-Qorti tal-Awdituri;

         2.

            Japprova l-għeluq tal-kontijiet tal-Aġenzija tal-GNSS Ewropea għas-sena finanzjarja 2013

         3.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija tal-GNSS Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 318.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 276, 20.10.2010, p. 11.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/195

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2007
   (2009/679/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KE) 2062/94 tat-18 ta’ Lulju 1994 dwar l-Aġenzija Ewropea għas-Sigurtà u s-Saħħa fuq il-Post tax-Xogħol (4), u b’mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0174/2009),

               1.

               Jagħti l-kwittanza lid-direttur tal-Aġenzija Ewropea għas-Sigurtà u s-Saħħa fuq il-Post tax-Xogħol għall-implimentazzjoni tal-baġit tal-Aġenzija għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll r-riżoluzzjoni li tagħmel parti integrali minnha, lid-Direttur tal-Aġenzija Ewropea għas-Sigurtà u s-Saħħa fuq il-Post tax-Xogħol, lill-Kunsill, lill-Kummissjoni u lill-Qorti tal-Awdituri, u biex jiżgura li dawn jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 26.

      (2)  ĠU C 311, 5.12.2008, p. 50.

      (3)  ĠU L 248, 16.9.2002, p. 1.

      (4)  ĠU L 216, 20.8.1994, p. 1.

      (5)  ĠU L 357, 31.12.2002, p. 72.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2007
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea għas-Sigurtà u s-Saħħa fuq il-Post tax-Xogħol għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KE) 2062/94 tat-18 ta’ Lulju 1994 dwar l-Aġenzija Ewropea għas-Sigurtà u s-Saħħa fuq il-Post tax-Xogħol (4), u b’mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0174/2009),

               A.

               billi l-Qorti tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2007 huma affidabbli, u li t-transazzjonijiet bażiċi huma legali u regolari,

               1.

               Jinnota li l-Qorti ħarġet stqarrija ta’ assigurazzjoni għal kollox pożittiva u m’għamlet l-ebda osservazzjoni;

               2.

               Jifraħ lill-Aġenzija li tejbet b’mod sinifikanti l-ġestjoni finanzjarja tagħha matul l-aħħar sentejn; jinkoraġġiha tkompli taħdem biex tilħaq l-ogħla standards fl-ippjanar tal-baġit, fl-implimentazzjoni u fil-kontroll;

               3.

               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (6).

      (1)  ĠU C 278, 31.10.2008, p. 26.

      (2)  ĠU C 311, 5.12.2008, p. 50.

      (3)  ĠU L 248, 16.9.2002, p. 1.

      (4)  ĠU L 216, 20.8.1994, p. 1.

      (5)  ĠU L 357, 31.12.2002, p. 72.

      (6)  Ara paġna 206 ta’ dan il-Ġurnal Uffiċjali.


title: Deċiżjoni tal-Kunsill tas-16 ta’Ġunju 2016 li taħtar seba’ membri tal-Bord ta’ Ġestjoni tal-Awtorità Ewropea dwar is-Sigurtà fl-Ikel

text:
                  21.6.2016

                  MT

                  Il-Ġurnal Uffiċjali tal-Unjoni Ewropea

                  C 223/7

            DEĊIŻJONI TAL-KUNSILL
      tas-16 ta’Ġunju 2016
      li taħtar seba’ membri tal-Bord ta’ Ġestjoni tal-Awtorità Ewropea dwar is-Sigurtà fl-Ikel
      (2016/C 223/08)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra r-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 25(1) tiegħu,
      Billi:

                  (1)

                  Huwa essenzjali li jiġu żgurati l-indipendenza, il-kwalità xjentifika għolja, it-trasparenza u l-effiċjenza tal-Awtorità Ewropea dwar is-Sigurtà fl-Ikel (EFSA). Il-kooperazzjoni tal-EFSA mal-Istati Membri hija wkoll indispensabbli.

                  (2)

                  Il-mandat għal seba’ membri tal-Bord ta’ Ġestjoni tal-EFSA se jiskadi fit-30 ta’ Ġunju 2016.

                  (3)

                  Il-lista ta’ kandidati ppreżentata mill-Kummissjoni ġiet eżaminata bil-għan li jinħatru seba’ membri ġodda tal-Bord ta’ Ġestjoni tal-EFSA abbażi tad-dokumentazzjoni pprovduta mill-Kummissjoni u fid-dawl tal-fehmiet espressi mill-Parlament Ewropew. L-għan huwa li jiġu żgurati l-ogħla standard ta’ kompetenza, firxa wiesgħa ta’ għarfien espert rilevanti, pereżempju fil-ġestjoni u fl-amministrazzjoni pubblika, u d-distribuzzjoni ġeografika l-aktar wiesgħa possibbli fi ħdan l-Unjoni.

                  (4)

                  L-Artiklu 25 tar-Regolament (KE) Nru 178/2002 jirrikjedi li erba’ membri tal-Bord ta’ Ġestjoni tal-EFSA jkollhom esperjenza f’organizzazzjonijiet li jirrappreżentaw lil konsumaturi u interessi oħrajn fil-katina alimentari. Mis-seba’ membri li l-mandat tagħhom jiskadi fit-30 ta’ Ġunju 2016, wieħed minnhom għandu tali esperjenza. Jeħtieġ għalhekk li dan il-membru jiġi sostitwit minn membru li jkollu l-istess esperjenza,

            ADOTTA DIN ID-DEĊIŻJONI:
      Artikolu 1
      Il-persuni li ġejjin b’dan jinħatru membri tal-Bord ta’ Ġestjoni tal-Awtorità Ewropea dwar is-Sigurtà fl-Ikel għall-perijodu mill-1 ta’ Lulju 2016 sat-30 ta’ Ġunju 2020:

                  —

                  Aivars BĒRZIŅŠ

                  —

                  Zita ČEPONYTĖ (*)

                  —

                  Didier HOUSSIN

                  —

                  Jaana HUSU-KALLIO

                  —

                  Giuseppe RUOCCO

                  —

                  Andrej SIMONČIČ

                  —

                  Michael WINTER.

            Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fil-Lussemburgu, is-16 ta’ Ġunju 2016.

               Għall-Kunsill

               Il-President

            L. F. ASSCHER

         (1)  ĠU L 31, 1.2.2002, p. 1.

         (*)  Bl-esperjenza f’organizzazzjonijiet li jirrappreżentaw lil konsumaturi.